15. Ek glo aan die opstanding en die ewige lewe Filippense 3:20-21 en Johannes 5:24 - PDF
Download "15. Ek glo aan die opstanding en die ewige lewe Filippense 3:20-21 en Johannes 5:24"
Bertha de Smet
1 1 15. Ek glo aan die opstanding en die ewige lewe Filippense 3:20-21 en Johannes 5:24 Tema Wanneer jy in Jesus glo, eindig jou lewe nie op die dag wanneer jy doodgaan nie. Jy sal uit die dood opstaan en die ewige lewe verkry. Agtergrond en interpretasie Die afgelope paar ontmoetings het gefokus op die eerste tien artikels van die Apostoliese Geloofsbelydenis. Hierdie ontmoeting kan gebruik word om die laaste twee artikels baie kortliks te behandel en te sorg dat die groep die Twaalf Artikels goed ken. Hierdie ontmoeting kan ook die eerste helfte van die jaar afsluit. Ons gebruik slegs twee kort Skrifgedeeltes. Paulus maak die gelowiges in Filippi se oë oop om te sien dat dit vir Jesus se volgelinge belangrik is om te weet hulle is burgers van die hemel. Wanneer Jesus weer kom, sal Hy ons verander om in te pas by die hemelse lewe, ŉ lewe wat heeltemal anders as ons aardse lewe sal wees. Soos Jesus ná sy opstanding ŉ verheerlikte liggaam gehad het, sal Hy ons liggame ook verander. Ons verstaan dit nie mooi nie, want hier op aarde is alles op ŉ sekere plek, op ŉ sekere tyd. Die hemelse lewe is egter nie soos die aardse lewe nie. Ons kan dit nie verstaan nie, want al wat ons ken, is die gewone aardse lewe. Ons weet net die hemelse lewe sal heeltemal anders wees as ons lewe hier op aarde. Tyd en ruimte sal nie wees soos ons dit nou ken nie. Jesus se aardse liggaam was ná sy opstanding nie meer op die plek waar dit begrawe is nie, maar sy verheerlikte liggaam het op talle ander plekke verskyn en selfs deur ŉ toe deur tot in ŉ vertrek ingekom. Net so sal ons liggaam anders wees ná die opstanding uit die dood. Ons sal in die ewige lewe opstaan nie net ŉ deeltjie van ons nie, maar die hele ons. Johannes 5:24 sê vir ons iets oor hierdie ander baie belangrike begrip, naamlik die ewige lewe. Die ewige lewe begin nie wanneer ons eendag hier op aarde ons laaste asem uitblaas nie. Nee, dit begin wanneer ons in Jesus glo en aan Hom verbind is. Gelowiges in Christus
2 2 deel twee lewens hier op aarde: die gewone biologiese lewe wat op ŉ sekere dag begin en eindig, en die ewige lewe wat nie in tyd gemeet kan word nie. Bybelgedeeltes en hoofgedagtes Bybelgedeelte (lees of vertel) Lees Filippense 3:20-21 Lees Johannes 5:24 Hoofgedagtes van die ontmoeting 1. Ons is burgers van die hemel wat verander sal word om in die hemel te kan leef. 2. Wanneer ons in Jesus glo, is ons weergebore en het ons reeds die ewige lewe gekry. Uitkoms 1. Insig: Ons is nie net vir hierdie aarde gemaak nie. 2. Respons: Ons oefen nou al aan mooi hemelse eienskappe soos liefde, blydskap en dankbaarheid. Hulpmiddels by die storie 1. Paneel ŉ ID-dokument. Hulpmiddels vir kleingroepvaslegging Junior kleingroep Bring saam 1. Penne of potlode. 2. Eetgoed en koeldrank as jy die eerste helfte van die jaar met ŉ partytjie wil afsluit. Senior kleingroep Bring saam 1. Penne of potlode. 2. Eetgoed en koeldrank as jy die eerste helfte van die jaar met ŉ partytjie wil afsluit.
3 3 Die storie Begin In watter land woon ons? Suid-Afrika. Watter bewys het mense dat hulle in hierdie land hoort en hier woon? ŉ ID-boekie. Kom ons kyk wat staan voor in ŉ ID-boekie. Daar is ŉ nommer en onderaan die nommer staan daar SA citizen. In Afrikaans is dit Suid-Afrikaanse burger. Party mense het dubbele burgerskap. Dit beteken hulle is in een land gebore, maar het later in ŉ ander land gaan woon. Dan is hulle burgers van al twee hierdie lande. Of dalk het hulle net tydelike burgerskap van die een land, maar permanente burgerskap in die ander land, wat beteken hulle mag vir altyd daar woon. Paulus skryf in sy brief aan die gelowiges in Filippi hulle het dubbele burgerskap. Kom ons luister wat hy skryf. Hoor Moment 1: Filippense 3:20-21 Ons is burgers van die hemel wat verander sal word om in die hemel te kan leef Ons is burgers van die hemel. Die hemel is totaal anders as die aarde. Hier op aarde werk ons met dinge soos plek en tyd. Dit lyk of daar in die hemel nie tyd is soos ons dit hier op aarde ken nie. Ons praat van die ewigheid van die hemel. Die ewigheid is die teenoorgestelde van tyd. Dit het nie ŉ begin en einde soos tyd nie. Ons weet nie presies waar die hemel is nie. Ons sê vir mekaar dis daar bo, maar bokant ons is sterre en ander hemelliggame. Al wat ons doen wanneer ons sê die hemel is daar bo, is om te sê dit is anders as hier op aarde. Partykeer raak ons bang vir die dood. Sê nou jy is nie reg om in die hemel te leef nie? Paulus troos Jesus se volgelinge wat só voel. Wat het met Jesus gebeur? Nadat Hy uit die dood opgestaan het, was sy liggaam weg uit die graf. Hy het aan mense verskyn. Paulus sê Jesus sal terugkom en ons aardse liggaam verander om soos Syne te wees. Dan sal ons liggaam by die lewe in die hemel pas. Paulus praat van ŉ verheerlikte liggaam. Dit beteken ons sal ŉ splinternuwe liggaam hê waarmee ons in die hemel sal woon. Maar wanneer kry ons hierdie ewige lewe? Johannes beantwoord vir ons hierdie vraag. Moment 2: Johannes 5:24 Wanneer ons in Jesus glo, is ons weergebore en het ons reeds die ewige lewe gekry Johannes sê wanneer ons in Jesus glo, is ons weergebore. Dit beteken ons kry ŉ nuwe lewe in Jesus. Wanneer ons in die Here glo, het ons reeds uit die dood na die lewe toe oorgegaan. 1 Johannes 5:12 sê vir ons: Wie die Seun het, het die [ewige] lewe. Ons aardse ID-boekie sê waar ons gebore is en van watter land ons ŉ burger is. Maar ons het ook ŉ ID wat nie op papier gedruk is nie. Ons wat aan Jesus behoort, is weergebore. Dit maak ons burgers van die hemel. Ons het reeds hierdie ewige lewe in die hemel ontvang, al leef ons nog hier op aarde. Dink Kom ons sê die Apostoliese Geloofsbelydenis saam op en dink mooi wat ons met al hierdie artikels bedoel.
4 4 Leef Iemand het gesê: Die hemelse lewe het drie kenmerke. Jy herken dit wanneer jy dit sien en jy weet sommer dit is hoe die hemel is. Wat is hierdie drie kenmerke? liefde blydskap dankbaarheid. Het jou ewige lewe al begin? Wys jou lewe hier op aarde dit?
5 5 Kleingroepvaslegging: Junior groep Welkom Gebruik hierdie geleentheid om saam ŉ lied te sing, die Apostoliese Geloofsbelydenis nog een of twee keer saam op te sê en dan iets saam te eet. Wegspring/Werksaam 1. Kan jy die 13 verskille tussen hierdie twee prente kry? 2. Trek ŉ rooi sirkel om elke verskil wat jy raaksien.
6 6 Oplossing: Opmerking: In die oplossing is 10 verskille met rooi omkring. Daar is dan nog twee kleurverskille, naamlik die agtergrond (groen/geel) en die skadukant van die groot kruis (rooi/swart). Die laaste verskil is die woorde Ek glo bokant die eerste prent wat op die tweede prent weggelaat is. Opmerking: As jy wil hê die groep moet saam kuier, kan julle dit tydens of ná hierdie aktiwiteit doen. Wegstuur/Huisgeloof Vra die mense in jou huis om die Apostoliese Geloofsbelydenis saam met jou op te sê. Die woorde is op bladsy 7 van jou werkboek.
7 7 Kleingroepvaslegging: Senior groep Welkom Gebruik hierdie geleentheid om saam ŉ lied te sing, die Apostoliese Geloofsbelydenis nog een of twee keer saam op te sê en dan iets saam te eet. Wegspring Sê die Apostoliese Geloofsbelydenis saam op (of lees dit saam): Ek glo in God die Vader, die Almagtige, die Skepper van die hemel en die aarde. En in Jesus Christus, sy eniggebore Seun, ons Here; wat ontvang is van die Heilige Gees, gebore is uit die maagd Maria; wat gely het onder Pontius Pilatus, gekruisig is, gesterf het en begrawe is en ter helle neergedaal het; wat op die derde dag weer opgestaan het uit die dood; wat opgevaar het na die hemel en sit aan die regterhand van God, die almagtige Vader, van waar Hy sal kom om te oordeel dié wat nog lewe en dié wat reeds gesterf het. Ek glo in die Heilige Gees. Ek glo aan ŉ heilige, algemene Christelike kerk, die gemeenskap van die heiliges; die vergewing van sondes; die opstanding van die vlees en ŉ ewige lewe. Wonder/Werksaam 1. Kan jy die 13 verskille tussen hierdie twee prente kry? Trek ŉ rooi kring om elke verskil wat jy raaksien.
8 8 Oplossing: Opmerking: In die oplossing is 10 verskille met rooi omkring. Daar is dan nog twee kleurverskille, naamlik die agtergrond (groen/geel) en die skadukant van die groot kruis (rooi/swart). Die laaste verskil is die woorde Ek glo bokant die eerste prent wat op die tweede prent weggelaat is. Opmerking: As jy wil hê die groep moet saam kuier, kan julle dit tydens of ná hierdie aktiwiteit doen. Wegstuur/Huisgeloof Vra die mense in jou huis om die Apostoliese Geloofsbelydenis saam met jou op te sê.
8. Ek glo Jesus het gesterf en is begrawe Johannes 19:30-42
1 8. Ek glo Jesus het gesterf en is begrawe Johannes 19:30-42 Tema Jesus het in ons plek die helse pyn en doodsbenoudheid binnegegaan om as wenner of oorwinnaar uit die dood op te staan. Agtergrond en
21. Glo maak soms seer Jesaja 6
1 21. Glo maak soms seer Jesaja 6 Tema Soms gee die Here vir ons moeilike werk om te doen, maar dan gee Hy ook vir ons die krag om dit te doen. Agtergrond en interpretasie In die vorige ontmoeting het
25. Ja, Jeremia, jy kan! Jeremia 1
1 25. Ja, Jeremia, jy kan! Jeremia 1 Tema Wanneer die Here vir ons moeilike werk gee om te doen, is Hy by ons. Agtergrond en interpretasie Die profeet Jeremia het uit Anatot gekom en was nie een van die
6. Geseënde mense dink aan ander Matteus 5:3-6
1 6. Geseënde mense dink aan ander Matteus 5:3-6 Tema Geseënde mense is nie die hele tyd net met hulleself besig nie. Agtergrond Matteus skryf vir n klein groepie Christene. Die wêreld rondom hulle is
6. Wat keer my? Markus 10:17-31
6. Wat keer my? Markus 10:17-31 Tema Daar is dinge wat ons kan keer om Jesus voluit te volg. Agtergrond en interpretasie Ons kies Markus se weergawe van hierdie verhaal omdat dit twee interessante elemente
16. Die Israeliete soek ŉ koning 1 Samuel 8:1-22
16. Die Israeliete soek ŉ koning 1 Samuel 8:1-22 Tema God laat ons kies sodat ons goeie leiers soos Samuel kan wees. Agtergrond Samuel was lank God se mond onder die volk. Hy het hulle gelei, want hy was
15. Baas-klaas of ouer-kind? Matteus 25:14-30
1 15. Baas-klaas of ouer-kind? Matteus 25:14-30 Tema Hoe ek God sien, gaan bepaal hoe ek met sy riglyne sal omgaan in my lewe: óf soos n slaaf wat net die nodige sal doen, óf soos n kind wat vertrou dat
16. Dit sal nie opraak nie 1 Konings 17
1 16. Dit sal nie opraak nie 1 Konings 17 Tema Wanneer leiers nie meer vir God as die enigste Here erken nie, praat die Here steeds deur doodgewone mense soos Elia en sorg vir sy kinders. Agtergrond en
9. Wat glo jy? Matteus 27:62-66; 28:1-15
9. Wat glo jy? Matteus 27:62-66; 28:1-15 Tema Daar word meer as een storie vertel oor wat ná Jesus se dood by sy graf gebeur het. Wat jy glo, kan jou en die mense wat jou pad kruis se lewe vir altyd verander.
18. Leiers wissel God bly Deuteronomium 31 34; Josua 1
1 18. Leiers wissel God bly Deuteronomium 31 34; Josua 1 Tema Wanneer ons op die drumpel staan van nuwe dinge voor ons, is dit die Here sélf wat ons lei en begelei. Agtergrond Hierdie verhaal speel af
19. God lei sy volk uit die slegte plek
Wys my die weg Aanbiedersgids 19. God lei sy volk uit die slegte plek Oorhoofse tema Moses en Aäron het die farao gevra om die Israeliete te laat trek, maar hy het hardkoppig geweier. Toe stuur die Here